vaśām pŕ̥śnimā́labhata iyaṃ vaí vaśā pŕ̥śniryádidámasyā́m mūlí cāmūláṃ cānnā́dyam prátiṣṭitaṃ téneyáṃ vaśā pŕ̥śniránnaṃ vā́ eṣa újjayati yó vājapéyena yájate 'nnapéyaṃ ha vai nā́maitadyádvājapéyaṃ víśo vaí marutó 'nnaṃ vai víśa ujjeṣébhya ityújjityā evá durvéde ujjeṣávatyau yājyānuvākyè yádyujjeṣávatyau ná vindedápi yé eva ké ca mārutyau syātāṃ durvédo evá vaśā pŕ̥śniryádi vaśām pŕ̥śni ná vindedápi yaìva kā́ ca vaśā́ syāt